wickkiey/tamil-wikipedia-chunked huggingface dataset:
# ப. வெ. வ. லட்சுமி

**ப. வெ. வ. லட்சுமி** (*P. V. V. Lakshmi*) என்று நன்கு அறியப்பட்ட **பந்திமுக்கலா வெங்கட வர லட்சுமி** (*Pandimukkala Venkata Vara Lakshmi*) இந்தியாவைச் சேர்ந்த முன்னாள் இறகுப்பந்தாட்ட வீராங்கனை ஆவார். எட்டு முறை இந்திய தேசிய வாகையாளரான இவர் 1996இல் அட்லாண்டாவில் நடைபெற்ற கோடைக்கால ஒலிம்பிக் விளையாட்டுப் போட்டிகளில் இந்தியாவை பிரதிநிதித்துவப்படுத்தினார். இவர் புல்லேலா கோபிசந்தின் மனைவியும் ஆவார். 1998 பொதுநலவாய விளையாட்டுப் போட்டிகளில் பெண்கள் அணிப் போட்டியில் வெண்கலப் பதக்கம் வென்றார்.
# ப. வெ. வ. லட்சுமி

## கோபிசந்த் இறகுப்பந்தாட்ட பயிற்சிக் கழகம்

இலட்சுமி, கோபிசந்த் இறகுப்பந்தாட்ட அகாதமி உருவாக்கப்பட்டபோது கோபிசந்துக்கு மிகவும் ஆதரவாக இருந்தார். மேலும் பண ஆதரவைப் பெறுவதற்கான முயற்சிக்கு பங்களித்தார்.  
2008 ஆம் ஆண்டில், இவர்கள் பாலிவுட் பிரபலங்களை இறகுப்பந்தாட்டத்தின் விளம்பரத் தூதுவர்களாக ஆகுமாறு வேண்டுகோள் விடுத்தனர். விளையாட்டை ஆதரிக்கும் திரை பிரபலங்களால் அதை பிரபலப்படுத்த உதவும் என்று இவர்கள் நம்பினர்.
# ப. வெ. வ. லட்சுமி

## சொந்த வாழ்க்கை

இலட்சுமி சக இறகுப்பந்தாட்ட வீரர் கோபிசந்தை 5 ஜூன் 2002 அன்று மணந்தார். இவர்களுக்கு காயத்ரி என்ற மகளும் விஷ்ணு என்ற மகனும் என இரண்டு குழந்தைகள் உள்ளனர். இரண்டு உடன்பிறப்புகளில் மூத்தவரான இவரது மகள் காயத்ரியும் ஒரு இறகுப்பந்தாட்ட வீராங்கனையாவார். இவரது மகன் விஷ்ணு தற்போது கோபிசந்த் அகாதமியில் பயிற்சி பெற்று வருகிறார்.
# சிறந்த உரையாடல் எழுத்தாளருக்கான தமிழக அரசின் திரைப்பட விருது

**சிறந்த உரையாடல் எழுத்தாளருக்கான தமிழ்நாடு அரசு திரைப்பட விருது** (*Tamil Nadu State Film Award for Best Dialogue Writer*) என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் பணியாற்றும் எழுத்தாளர்களுக்கு வழங்கப்படும் திரைப்பட விருது ஆகும்.
# சிறந்த உரையாடல் எழுத்தாளருக்கான தமிழக அரசின் திரைப்பட விருது

## பட்டியல்

விருது பெற்றவர்களும், அந்தப் படங்களின் பட்டியலும் இங்கே.
| 2015 | ஆர். சரவணன் | *கத்துக்குட்டி* |  |
| --- | --- | --- | --- |
| - | 2014 | வேல்ராஜ் | *வேலையில்லா பட்டதாரி* |
| 2013 | அட்லீ | *உளியின் ஓசை* |  |
| 2007 | பாலாஜி சக்திவேல் | *அமிர்தம்* |  |
| 2004 | பிரசன்ன குமார் | *எம். குமரன் சன் ஆஃப் மகாலட்சுமி* |  |
| 2003 | தேன்மொழி | *ரமணா* |  |
| 2001 | ஷாஜகான் | *மறுமலர்ச்சி* |  |
| 1997 | வேலு பிரபாகரன் | *கடவுள்* |  |
| 1996 | விக்ரமன் | *பூவே உனக்காக* |  |
| 1995 | கே. எஸ். அதியமான் | *தொட்டாசிணுங்கி* |  |
| 1994 | பாலகுமாரன் | *காதலன்* |  |
| 1993 | ஆர். சி. சக்தி | *பத்தினிப் பெண்* |  |
| 1992 | பஞ்சு அருணாசலம் | *பாண்டியன்* |  |
| 1991 | ஈரோடு சௌந்தர் | *சேரன் பாண்டியன்* |  |
| 1990 | பி. வாசு | *நடிகன்* |  |
| 1989 | பி. கலைமணி | *என் புருஷன்தான் எனக்கு மட்டும்தான்* |  |
| 1988 | எம்.எஸ். மது | *இல்லம்* |  |
| 1987 |  |  |  |
| 1986 |  |  |  |
| 1985 |  |  |  |
| 1984 |  |  |  |
| 1983 |  |  |  |
| 1982 | பஞ்சு அருணாசலம் | *எங்கேயோ கேட்ட குரல்* |  |
| 1981 | விசு | *கீழ்வானம் சிவக்கும்* |  |
| 1980 | வலம்புரி சோமநாதன் | *துணைவி* |  |
| 1979 | பாக்யராஜ் | *புதிய வார்ப்புகள்* |  |
| 1978 | கே. பாலசந்தர் | *தப்புத் தாளங்கள்* |  |
| 1977 | தூயவன் | *பலப்பரீட்சை* |  |
| 1976 |  |  |  |
| 1975 |  |  |  |
| 1974 |  |  |  |
| 1973 |  |  |  |
| 1972 |  |  |  |
| 1971 |  |  |  |
| 1970 | வியட்நாம் வீடு சுந்தரம் | *வியட்நாம் வீடு* |  |
| 1969 | சொர்ணம் | *நம் நாடு* |  |
| 1968 | கே. பாலசந்தர் | *எதிர்நீச்சல்*, *தாமரை நெஞ்சம்* | } |
# இராஜ்சமந்த் மக்களவைத் தொகுதி

**இராஜ்சமந்த் மக்களவைத் தொகுதி** (*Rajsamand Lok Sabha constituency*) என்பது மேற்கு இந்தியாவில் உள்ள இராசத்தான் மாநிலத்தில் உள்ள 25 மக்களவை (நாடாளுமன்ற) தொகுதிகளில் ஒன்றாகும். 2002ஆம் ஆண்டு அமைக்கப்பட்ட இந்திய எல்லை நிர்ணய ஆணையத்தின் பரிந்துரைகளின் அடிப்படையில், நாடாளுமன்றத் தொகுதிகளின் எல்லை நிர்ணயத்தை அமல்படுத்தியதன் ஒரு பகுதியாக இந்தத் தொகுதி 2008ஆம் ஆண்டு உருவாக்கப்பட்டது.
# இராஜ்சமந்த் மக்களவைத் தொகுதி

## சட்டமன்றத் தொகுதிகள்

தற்போது, இராஜ்சமந்த் மக்களவைத் தொகுதியின் கீழ் எட்டுச் சட்டமன்றத் தொகுதிகள் (சட்டப் பேரவை) உள்ளன. இவை:
| 103 | பீவர் | அஜ்மீர் | சங்கர் சிங் ராவத் | பாஜக | பாஜக |
| --- | --- | --- | --- | --- | --- |
| 111 | மெர்டா (ப.இ.) | நாகவுர் | லட்சுமன்ராம் மேக்வால் | பாஜக | இதேகா |
| 112 | தேகனா | அஜய் சிங் கிலக் | பாஜக | பாஜக |  |
| 116 | ஜைதரன் | பாலி | அவினாஷ் கெலாட் | பாஜக | பாஜக |
| 173 | பீம் | இராஜ்சமந்து | ஹரிசிங் ராவத் | பாஜக | பாஜக |
| 174 | கும்பல்கர் | சுரேந்திர சிங் ரத்தோர் | பாஜக | பாஜக |  |
| 175 | இராஜ்சமந்த் | தீப்தி கிரண் மகேசுவரி | பாஜக | பாஜக |  |
| 176 | நாதத்வாரா | விசுவராஜ் சிங் மேவார் | பாஜக | பாஜக | } |
நான்கு சட்டசபைத் தொகுதிகள் - பீம், கும்பல்கர், இராஜ்சமந்த் மற்றும் நாத்வாரா ஆகியவை முன்பு உதய்பூர் மக்களவைத் தொகுதியிலிருந்தன. இரண்டு சட்டமன்றத் தொகுதிகள் - மெர்டா மற்றும் தேகானா ஆகியவை முன்பு நாகௌர் மக்களவைத் தொகுதியின் கீழ் இருந்தன. பீவார் மற்றும் ஜெய்தரன் சட்டமன்றத் தொகுதிகள் முன்பு முறையே அஜ்மீர் மற்றும் பாலி மக்களவைத் தொகுதிகளில் இருந்தன.
# இராஜ்சமந்த் மக்களவைத் தொகுதி

## பாராளுமன்ற உறுப்பினர்கள்

| 2009 | கோபால் சிங் செகாவத் | இந்திய தேசிய காங்கிரசு |
| --- | --- | --- |
| 2014 | அரியோம் சிங் ரத்தோர் | பாரதிய ஜனதா கட்சி |
| 2019 | தியா குமாரி |  |
| 2024 | மகிமா குமாரி மேவார் | } |
# இராஜ்சமந்த் மக்களவைத் தொகுதி

## மேலும் பார்க்கவும்

- இராஜ்சமந்த் மாவட்டம்
- மக்களவைத் தொகுதிகளின் பட்டியல்
# இந்திய அம்பேத்கரிய கட்சி

**இந்திய அம்பேத்கரிய கட்சி** (*Ambedkarite Party of India*) என்பது பி. ஆர். அம்பேத்கர் கொள்கையினை மையமாகக் கொண்ட இந்திய அரசியல்கட்சி ஆகும். இக்கட்சி ஏப்ரல் 14, 2013இல் நிறுவப்பட்டது, இதன் தலைமையகம் நாக்பூரில் உள்ளது. இந்திய அம்பேத்கரியக் கட்சியின் தேசியத் தலைவர் விஜய் மான்கர். இக்கட்சி 2016 கேரளச் சட்டமன்றத் தேர்தலில் 5 இடங்களிலும் 2017 கோவா சட்டமன்றத் தேர்தலில் ஓர் இடத்திலும் போட்டியிட்டது. 2017 நாசிக் நகராட்சித் தேர்தலில் புரோகாமி லோக்ஷாஹி அகாடி கூட்டணியில் பங்கேற்றது.
# மது பகத்து

**மது பகத்து** (*Madhu Bhagat*) இந்தியாவின் மத்தியப் பிரதேசத்தைச் சேர்ந்த ஓர் அரசியல்வாதியாவார். 1965 ஆம் ஆண்டு அக்டோபர் மாதம் 6 ஆம் தேதியன்று இவர் பிறந்தார். 1986 ஆம் ஆண்டில் 12 ஆம் வகுப்பு படிப்பை முடித்தார். இந்திய தேசிய காங்கிரசு கட்சியின் உறுப்பினராக மத்தியப் பிரதேச அரசியலில் ஈடுபட்டார்.
# மது பகத்து

## அரசியல் வாழ்க்கை

2013 ஆம் ஆண்டு நடைபெற்ற தேர்தலில் பரசுவாடா தொகுயில் போட்டியிட்டு 32.13 சதவீத வாக்குகளுடன் வெற்றி பெற்று மது பகத்து சட்டமன்ற உறுப்பினரானார்.
# மது பகத்து

## அரசியல் பார்வை

இந்திய தேசிய காங்கிரசு கட்சியின் கொள்கைகளால் ஈர்க்கப்பட்டு மது பகத்து காங்கிரசு கட்சியின் உறுப்பினராக அரசியலில் இயங்கினார்.
# மது பகத்து

## குடும்ப வாழ்க்கை

மது பகத்து பாவ்னா என்ற பெண்னை திருமணம் செய்து கொண்டார். 2016 ஆம் ஆண்டில், சபல்பூரில் உள்ள செல்பி மருத்துவமனையில் மாரடைப்பிற்குப் பிறகு இவருக்கு இதய அறுவை சிகிச்சை நடைபெற்றது.
# இகான் ஆறு

**இகான் ஆறு** (மலாய்: *Sungai Igan*; ஆங்கிலம்: *Igan River*); போர்னியோ, கிழக்கு மலேசியா, சரவாக் மாநிலத்தில் உள்ள முக்கியமான ஆறு ஆகும். ராஜாங் ஆற்றுடன், சிபு மாவட்டப் பகுதியில் இகான் ஆறு கலக்கிறது.  
இகான் ஆற்றின் நீளம் 95 கி.மீ. சரவாக்கின் பல கிராமப்புற மாவட்டங்களுக்குப் பயணம் செய்வதற்கான முதன்மைப் பாதையாக, இந்த ஆறு இன்றும் பயன்படுத்தப்படுகிறது.
# தோங்க் மக்களவைத் தொகுதி

**தோங்க் மக்களவைத் தொகுதி** (*Tonk Lok Sabha constituency*) இந்தியாவின் ராஜஸ்தான் மாநிலத்தில் உள்ள ஒரு மக்களவை (நாடாளுமன்ற) தொகுதியாகும். 2008ஆம் ஆண்டு நாடாளுமன்றத் தொகுதிகள் வரையறை செய்யப்பட்டதைத் தொடர்ந்து இத்தொகுதி இரத்து செய்யப்பட்டது.
# தோங்க் மக்களவைத் தொகுதி

## பாராளுமன்ற உறுப்பினர்கள்

- 1952: மாணிக்ய லால் வர்மா, இந்திய தேசிய காங்கிரசு
- 1957: ஹீரா லால் சாசுதிரி, இந்திய தேசிய காங்கிரஸ்
- 1962: ஜம்னாலால் பைர்வா, சுதந்திரக் கட்சி
- 1967: ஜம்னாலால் பைர்வா, சுதந்திரக் கட்சி
- 1971: ராம் கன்வர் பைர்வா, சுதந்திரக் கட்சி
- 1977: ராம் கன்வர் பைர்வா, ஜனதா கட்சி
- 1980: பன்வாரி லால் பைர்வா, இந்திய தேசிய காங்கிரசு
- 1984: பன்வாரி லால் பைர்வா, இந்திய தேசிய காங்கிரசு
- 1989: கோபால் பச்சர்வால், ஜனதா தளம்
- 1991: ராம் நரேன் பைர்வா, பாரதிய ஜனதா கட்சி
- 1996: சியாம் லால் பன்சிவால், பாரதிய ஜனதா கட்சி
- 1998: டோவரகா பிரசாத் பைர்வா, இந்திய தேசிய காங்கிரஸ்
- 1999: சியாம் லால் பன்சிவால், பாரதிய ஜனதா கட்சி
- 2001: கைலாசு மேக்வால், பாரதிய ஜனதா கட்சி (இடைத்தேர்தல்)
- 2004: கைலாசு மேக்வால், பாரதிய ஜனதா கட்சி
# தோங்க் மக்களவைத் தொகுதி

## மேலும் பார்க்கவும்

- மக்களவையின் முன்னாள் தொகுதிகளின் பட்டியல்
- டோங் மாவட்டம்
- தோங்க் சவாய் மாதோபூர் மக்களவைத் தொகுதி
# பெசர்லங்கா

**பெசர்லங்கா** (*Pesarlanka*) என்பது இந்தியாவின் ஆந்திரப் பிரதேச மாநிலத்தின் குண்டூர் மாவட்டத்தில் உள்ள ஒரு கிராமம் ஆகும். இது தெனாலி வருவாய் கோட்டத்தின் பாட்டிபுரோலு மண்டலத்தில் அமைந்துள்ளது. பெசர்லங்கா ஆந்திர பிரதேச தலைநகர் பகுதியின் ஒரு பகுதியாகும். இக்கிராமம் 451 எக்டேர் (1,110 ஏக்கர்) பரப்பளவில் பரவியுள்ளது.
# பெசர்லங்கா

## பொருளாதாரம்

கிராம மக்களின் முக்கியத் தொழிலாக விவசாயம் உள்ளது. விவசாயிகள் பயிரிடும் முக்கிய பயிர்கள் வாழை, பச்சைப்பயறு, பாக்கு போன்றவையாகும்.
# பெசர்லங்கா

## கல்வி வசதி

2018-19 கல்வியாண்டிற்கான பள்ளி தகவல் அறிக்கையின்படி, கிராமத்தில் மொத்தம் 3 அரசுப் பள்ளிகள் இருந்தன.
# சாலம்பர் மக்களவைத் தொகுதி

**சாலம்பர் மக்களவைத் தொகுதி** (*Salumber Lok Sabha constituency*) என்பது இராசத்தானில் செயல்பாட்டிலிருந்து நீக்கப்பட்ட இந்திய நாடாளுமன்ற மக்களவைத் தொகுதியாகும்.
# சாலம்பர் மக்களவைத் தொகுதி

## பாராளுமன்ற உறுப்பினர்கள்

- 1952-76: *தொகுதி இல்லை*
- 1977: லால்ஜிபாய் மீனா, ஜனதா கட்சி
- 1980: ஜெய் நரேன் ரோட், இந்திய தேசிய காங்கிரசு
- 1984: அல்கா ராம், இந்திய தேசிய காங்கிரசு
- 1989: நந்த் லால் மீனா, பாரதிய ஜனதா கட்சி
- 1991: பெரு லால் மீனா, இந்திய தேசிய காங்கிரசு
- 1996: பெரு லால் மீனா, இந்திய தேசிய காங்கிரசு
- 1998: பெரு லால் மீனா, இந்திய தேசிய காங்கிரசு
- 1999: பெரு லால் மீனா, இந்திய தேசிய காங்கிரசு
- 2004: மகாவீர் பகோரா, பாரதிய ஜனதா கட்சி
- 2008 தொகுதி நீக்கப்பட்டது
# சாலம்பர் மக்களவைத் தொகுதி

## மேலும் பார்க்கவும்

- மக்களவைத் தொகுதிகளின் பட்டியல்
# பாலே ஆறு

**பாலே ஆறு** (மலாய்: *Sungai Balleh*; ஆங்கிலம்: *Balleh River*); மலேசியா, சரவாக் மாநிலத்தில் உள்ள ஓர் ஆறு ஆகும். ராஜாங் ஆற்றுடன், சிபு மாவட்டப் பகுதியில் பாலே ஆறு கலக்கிறது. ராஜாங் ஆற்றின் முக்கிய துணை ஆறுகளில் ஒன்றாக உள்ளது.  
பாலே ஆற்றங்கரைகளில் காட்டு மரங்களை வெட்டும் முகாம்கள் பலவற்றைக் காணலாம்; மற்றும் புதிய நீள வீடுகளையும் காணலாம். சரவாக் அரசாங்கத்தால் காட்டுமரம் வெட்டுதல் கட்டுப் படுத்தப்படுகிறது. அத்துடன் அவர்கள் தீவிரமான மறு நடவு திட்டத்தையும் கொண்டுள்ளது.
# பாலே ஆறு

## நாகமுஜோங் கிராமம்

சரவாக்கின் பல கிராமப்புற மாவட்டங்களுக்குப் பயணம் செய்வதற்கான முதன்மைப் பாதையாக, பாலே ஆறு இன்றும் பயன்படுத்தப்படுகிறது. பல்லே ஆற்றில் நாகமுஜோங் கிராமம் (Nagamujong Village) ஒரு முக்கியக் கிராமமாக அறியப்படுகிறது.  
அந்தக் கிராமத்தில் நீள வீடுகள், ஒரு தொடக்கப் பள்ளி, ஒரு மருத்துவமனை, ஒரு தேவாலயம்; மற்றும் காட்டு மரங்களை வெட்டும் முகாம்கள் உள்ளன. நாகமுஜோங் கிராமத்தின் உட்பகுதி காடுகளில் உள்ள சுரங்கங்களில் இருந்து இந்தக் கிராமத்தின் படகுத் துறைக்கு நிலக்கரி கொண்டு வரப்படுகிறது.
# டெர்பியம் ஆக்சலேட்டு

**டெர்பியம் ஆக்சலேட்டு** (*Terbium(III) oxalate*) என்பது Tb<sub>2</sub>(C<sub>2</sub>O<sub>4</sub>)<sub>3</sub> என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். டெர்பியத்தின் ஆக்சலேட்டு சேர்மமாக இது வகைப்படுத்தப்படுகிறது. டெர்பியம் (III) குளோரைடு சேர்மத்துடன் ஆக்சாலிக் அமிலத்தின் நீர்த்த கரைசலைச் சேர்த்து வினைபுரியச் செய்தால் டெர்பியம் ஆக்சலேட்டின் டெக்கா ஐதரேட்டு உருவாகும். இந்த டெக்கா ஐதரேட்டை வெப்பமடையும் போது படிப்படியாக தண்ணீரை இழந்து நீரற்றதாக மாறும். தொடர்ந்து சூடாக்குவது டெர்பியம்(III,IV) ஆக்சைடைக் கொடுக்கும். இது காற்றில் இருந்து தனித்தனியாக சிதைந்து டெர்பியம்(III) ஆக்சைடை உருவாக்குகிறது. சிதைவடைந்த வாயு கார்பன் மோனாக்சைடையும் கார்பன் டை ஆக்சைடையும் கொடுக்கிறது. டெர்பியம் ஆக்சலேட்டு ஐதரோகுளோரிக் அமிலத்துடன் வினைபுரிந்து H[Tb(C<sub>2</sub>O<sub>4</sub>)<sub>2</sub>]·6H<sub>2</sub>O. சேர்மத்தைக் கொடுக்கிறது.
# பாங்கிட் ஆறு

**பாங்கிட் ஆறு** (மலாய்: *Sungai Bangkit*; ஆங்கிலம்: *Bangkit River*); மலேசியா, சரவாக் மாநிலத்தில் உள்ள ஓர் ஆறு ஆகும். கத்திபாஸ் ஆற்றுடன், சிபு மாவட்டப் பகுதியில் பாங்கிட் ஆறு கலக்கிறது. கத்திபாஸ் ஆற்றின் முக்கிய துணை ஆறுகளில் ஒன்றாகவும் உள்ளது.  
இந்த ஆற்றில் ஒரு புதிய ஆற்றுப் படுகை கண்டறியப்பட்டுள்ளது.
# பாங்கிட் ஆறு

## கத்திபாசு ஆறு

கத்திபாசு ஆறு, சரவாக், சோங் மாவட்டத்தில் உள்ள முக்கியமான ஆறு ஆகும். ராஜாங் ஆற்றின் மிக முக்கியமான துணை ஆறுகளில் ஒன்றாகவும் விளங்குகிறது.  
தென்மேற்கு சரவாக்கில் வசிப்பவர்களுக்கு நீர் மற்றும் போக்குவரத்துக்கான முக்கிய ஆதாரமாக கத்திபாசு ஆறு உள்ளது. இந்த ஆற்றுடன் தான் பாங்கிட் ஆறும் இணைகிறது. கத்திபாசு ஆறு, மேல் கப்புவாஸ் மலைத்தொடரில் (*Upper Kapuas Range*) உற்பத்தியாகி ராஜாங் ஆற்றில் கலக்கிறது.
# பிந்தாங்கூர் ஆறு

**பிந்தாங்கூர் ஆறு** (மலாய்: *Sungai Bintangor*; ஆங்கிலம்: *Bintangor River*); மலேசியா, சரவாக் மாநிலத்தில் உள்ள ஓர் ஆறு ஆகும். சரிக்கே பிரிவு, மெராடோங் மாவட்டத்தின் பிந்தாங்கூர் நகரப் பகுதியில் இந்த ஆறு ஊடுருவிச் செல்வதால் இந்த ஆற்றுக்கும் பிந்தாங்கூர் நகரத்தின் பெயரும் வைக்கப்பட்டது.  
1970 - 1990-களில், சரிக்கே நகரம், சிபு நகரம்; ஆகிய இரு நகரங்களையும் இணைக்கும் விரைவு படகுச் சேவையின் மையமாக பிந்தாங்கூர் நகரம் விளங்கியது. அந்தக் கட்டத்தில், பிந்தாங்கூர் நகரத்திற்கு பிந்தாங்கூர் ஆறு முக்கியமான நீர்வழிப்பாதையாகவும் இருந்தது.
# பிந்தாங்கூர் ஆறு

## பொது

முன்பு இந்த ஆறு, மாசுபாடு சிக்கல்களில் சிக்கிக் கொண்டது. ஆனால் அண்மைய ஆண்டுகளில் மாசுபாடு நிலைமையை மேம்படுத்த முயற்சிகள் மேற்கொள்ளப்படுகின்றன. ஓரளவிற்கு நிவர்த்தி செய்து விட்டார்கள்.  
1900-களின் பிற்பகுதியில், அந்த இரு நகரங்களுக்கும் இடையிலான சாலை இணைப்புகள் மிக முக்கியமான போக்குவரத்து முறையாக மாறின. அதன் விளைவாக பிந்தாங்கூர் ஆற்றின் நீர்வழிப் பாதையும் மூடப்பட்டது.  
பிந்தாங்கூர் நகரத்திற்கு மிக அருகிலுள்ள நகரம் சிபு நகரம் ஆகும். தற்போது சிபு நகரத்தை போர்னியோ நெடுஞ்சாலை *(Pan-Borneo Highway)* வழியாக 45 நிமிடப் பயண நேரத்தில் செல்ல இயலும். ஆனால் அதற்கு முன்பு சிபு நகரத்திற்குச் செல்ல பிந்தாங்கூர் ஆறு பயன்படுத்தப்பட்டது. இரண்டு மணி நேரம் பிடிக்கும்.
# கௌசல்யா சி.

**கௌசல்யா சிவசாமி** (*Kowsalya Sivasami*:ஆகஸ்ட் 19,2001) தமிழ்நாட்டைச் சேர்ந்த ஒரு இந்திய தொழில்முறை கால்பந்து வீரர் ஆவார். இவர் இந்திய மகளிர் லீக் போட்டிகளில் சேது அணிக்காக தடுப்பாட்ட வீரராக விளையாடுகிறார். முன்னதாக, இவர் தமிழ்நாடு கால்பந்து சங்க இளையோர் மகளிர் அணி மற்றும் மதுரை மாவட்ட அணிக்காக விளையாடியுள்ளார்.
# கௌசல்யா சி.

## இளமை

கௌசல்யா தமிழ்நாட்டின் நாமக்கல் மாவட்டத்தைச் சேர்ந்தவர். நாமக்கல், லயோலா மேல்நிலைப் பள்ளியில் தனது 12 வயதில் கால்பந்து விளையாடத் தொடங்கினார். இவரது சகோதரர் பாலமுருகன் மற்றும் இவரது குடும்பத்தினரால் கால்பந்து விளையாட ஊக்குவிக்கப்பட்டார்.
# கௌசல்யா சி.

## விளையாட்டு

கௌசல்யா தனது 12 வயதில் தனது பள்ளியில் மூத்த அணியுடன் கால்பந்து விளையாடத் தொடங்கினார். 18 வயதுக்குட்பட்ட ஏஎஃப்சி போட்டியில் பங்கேற்ற இளையோர் இந்தியா அணியின் ஒரு பகுதியாக இருந்தார்.
# கௌசல்யா சி.

## சர்வதேசப் போட்டிகள்

இவர் 17 வயதுக்குட்பட்டோருக்கான இளையோர் இந்திய அணியில் இந்தியாவை பிரதிநிதித்துவப்படுத்தியுள்ளார்.
# பல்லடம் மாணிக்கம்

**பல்லடம் மாணிக்கம்** (*Palladam Manickam*, பிறப்பு: 23 நவம்பர் 1936) தமிழறிஞரும், புலவரும், இதழாசிரியரும் ஆவார். இவர் தமிழ்நூல் காப்பகத்தை நிறுவி பல்லாயிரக்கணக்கான நூல்களையும் ஆவணங்களையும் பாதுகாத்து வருகிறார். சாமியப்பா, வள்ளியம்மா ஆகியோருக்கு 1936 நவம்பர் 23 இல் பிறந்தவர் பல்லடம் மாணிக்கம். பிறந்த ஊரிலேயே தொடக்கக் கல்வியை முடித்து, பின்னர் பல்லடத்தில் உயர்நிலைக் கல்வி கற்றார்.*வள்ளுவம்* என்ற இதழை வண்ண அச்சில் வெளியிட்டு வந்தார். ரோஜா முத்தையா நூலகத்திற்கும் ஆலோகராக இருந்துள்ளார்.
# சிகெரு இசிபா

**சிகெரு இசிபா** (*Shigeru Ishiba*, பிறப்பு - பெப்ரவரி 4,1957) ஜப்பானின் 65-ஆவது பிரதமராகவும், 2024 முதல் தாராளவாத சனநாயகக் கட்சியின் (LDP) தலைவராகவும் பணியாற்றிய ஜப்பானிய அரசியல்வாதி ஆவார். 1986 முதல் பிரதிநிதிகள் சபை உறுப்பினராக இருந்த இவர், 2007 முதல் 2008 வரை பாதுகாப்பு அமைச்சராகவும், 2008 முதல் 2009 வரை விவசாயம், வனத்துறை மற்றும் மீன்வள அமைச்சராகவும், 2012 முதல் 2014 வரை கட்சியின் பொதுச்செயலாளராகவும் பணியாற்றியுள்ளார்.  
இசிபா ஒரு அரசியல் குடும்பத்தில் பிறந்தார், இவரது தந்தை ஜிரோ இசிபா, 1958 முதல் 1974 வரை டோட்டோரி மாகாணத்தின் ஆளுநராகப் பணியாற்றியவர், பின்னர் உள்துறை அமைச்சரானார். கீயோ பல்கலைக்கழகத்தில் பட்டம் பெற்ற பிறகு, தனது தந்தையின் மரணத்திற்குப் பிறகு அரசியலில் நுழைவதற்கு முன்பு ஒரு வங்கியில் பணிபுரிந்தார். இசிபா 1986 பொதுத் தேர்தலில் தனது 29வது வயதில் தாராளவாத சனநாயகக் கட்சியின் உறுப்பினராக பிரதிநிதிகள் சபைக்கு தேர்ந்தெடுக்கப்பட்டார்.  
பாராளுமன்ற உறுப்பினராக, விவசாயக் கொள்கை மற்றும் பாதுகாப்புக் கொள்கையில் நிபுணத்துவம் பெற்றவர் இசிபா. இவர் கியிச்சி மியாசாவா பிரதம மந்திரி பதவியின் கீழ் விவசாயத்திற்கான நாடாளுமன்றத் துணை அமைச்சராகப் பணியாற்றினார், ஆனால் 1993-ஆம் ஆண்டில் தாராளவாத சனநாயகக் கட்சியை விட்டு வெளியேறி ஜப்பான் புனரமைப்புக் கட்சியில் சேர்ந்தார். பல கட்சிகள் வழியாக மாறி 1997-ஆம் ஆண்டில் தாராளவாத ஜனநாயக் கட்சிக்குத் திரும்பிய பிறகு, இசிபா பல்வேறு முக்கியப் பதவிகளை வகித்தார், இதில் ஜுனிசிரோ கொய்ஜுமியின் பிரதம அமைச்சர் பதவியின் கீழ் பாதுகாப்பு முகமையின் இயக்குநர் தலைவர், யசுவோ புகுடா பிரதம மந்திரி பதவியின் கீழ் பாதுகாப்பு அமைச்சர் மற்றும் டாரோ அசோ பிரதம அமைச்சர் பதவிக்காலத்தில் விவசாயம், வனவியல் மற்றும் மீன்வளத்துறை அமைச்சர் பதவிகள் ஆகியவை இவர் வகித்த பதவிகள் ஆகும்.  
பல முறை கட்சித் தலைமைக்கு போட்டியிட்ட இசிபா, தாராளவாத ஜனநாயக் கட்சிக்குள் ஒரு முக்கிய நபராக ஆனார். 2008 ஆம் ஆண்டில் இவர் ஐந்தாவது இடத்தைப் பிடித்தார், குறிப்பாக 2012 மற்றும் 2018 தேர்தல்களில் சின்சோ அபேவிற்கு எதிராக இருந்தார். தாராளவாத சனநாயகக் கட்சி குறித்து இவர் விமர்சித்த போதிலும், தலைமைத்துவத்தை நோக்கமாகக் கொண்டு 2015 ஆம் ஆண்டில் தனது சொந்த பிரிவான சுய்கெட்சுகாயை நிறுவினார். அபே பதவி விலகிய பிறகு, 2020 ஆம் ஆண்டில் ஆண்டில் இசிபா போட்டியிட்டார், ஆனால் யோசிகிதே சூகாவிற்கு அடுத்தபடியாக மூன்றாவது இடத்தைப் பிடித்தார். 2021 தேர்தலில் போட்டியிட இசிபா மறுத்தார், அதில் புமியோ கிசிடா வெற்றி பெற்றார். கிசிடா 2024 இல் பதவி விலகுவதாக அறிவித்த பின்னர், இசிபா ஐந்தாவது மற்றும் இறுதி முறையாக தாராளவாத சனநாயகக் கட்சித் தேர்தலில் போட்டியிட்டார், அங்கு வஇர் இரண்டாவது சுற்று முடிவில் சனே தகைச்சியைத் தோற்கடித்தார், புதிய கட்சித் தலைவராகவும் பிரதமராகவும் நியமிக்கப்பட்டார், மேலும், 1 அக்டோபர் 2024 முறையாகப் பிரதமராகத் தேர்ந்தெடுக்கப்பட்டார்.  
தனது கட்சியை விமர்சிக்க இவர் தயாராக இருந்ததாலும், சமூகப் பிரச்சினைகளில் ஒப்பீட்டளவில் தாராளவாத நிலைப்பாடுகள் காரணமாகவும் இசிபா ஒரு அரசியல் ஆர்வலராக நற்பெயரை வளர்த்துக் கொண்டார். 1993-ஆம் ஆண்டில் மியாசாவா அமைச்சரவை மீது நம்பிக்கையில்லாத் தீர்மானத்தை இவர் ஆதரித்தார் மற்றும் அபேவை அவரது இரண்டாவது ஆட்சிக்கலாம் முழுவதும் விமர்சித்தார். இரு பிரதமர்களின் அரசாங்கங்களிலும் பணியாற்றிய போதிலும் அவர்களை இவர் விமர்சிக்கத் தயங்கியதில்லை.
# சிகெரு இசிபா

## தொடக்க கால வாழ்க்கை

இசிபா 4 பிப்ரவரி 1957 அன்று டோக்கியோ சியோடா வார்டில் பிறந்தார். இவரது பதிவு செய்யப்பட்ட வசிப்பிடம் அவரது தந்தையின் சொந்த ஊரான டோட்டோரி மாகாணத்தின் யாசூ மாவட்டத்தில் இருந்தது. இவரது தந்தை ஜிரோ இசிபா ஒரு அரசாங்க அலுவலராக இருந்தார், பின்னர் கட்டுமானத் துறை துணை அமைச்சராகப் பணியாற்றினார். இவரது தாயார் ஒரு ஆசிரியரும் கிறித்தவ அமைச்சர் மிச்சிடோமோ கனமோரியின் பேத்தி ஆவார்.  
ஜிரோ இசிபா 1958- ஆம் ஆண்டில் டோட்டோரி மாகாணத்தின் ஆளுநராக தேர்ந்தெடுக்கப்பட்டார், எனவே இவரின் குடும்பம் டோட்டோரி இசிபாவுக்கு குடிபெயர்ந்தது டோக்கியோவில் வாழ்ந்ததாக நினைவில்லை. ஜிரோ இசிபா 1974 வரை ஆளுநராகப் பணியாற்றினார், பின்னர் கவுன்சிலர்கள் சபைக்குத் தேர்ந்தெடுக்கப்பட்டார். மேலும் ஜென்கோ சுசுகி அமைச்சரவையில் உள்துறை அமைச்சராகப் பணியாற்றினார்.  
சிகெரு இசிபா வளர்ந்து டோட்டோரி மாகாணத்தில் உள்ள பள்ளியில் பயின்றார். டோட்டோரி பல்கலைக்கழக ஜூனியர் உயர்நிலைப் பள்ளியில் பட்டம் பெற்ற பிறகு, டோக்கியோவில் உள்ள கியோ பல்கலைக்கழகத்தில் சட்டம் படிக்கச் சென்று கியோ சீனியர் உயர்நிலைப் பள்ளியில் சேர சென்றார். 1979 இல் பட்டம் பெற்ற பிறகு, அவர் மிட்சுய் வங்கியில் பணியாற்றத் தொடங்கினார். இவரது தந்தை 1981-ஆம் ஆண்டில் இறந்தார். முன்னாள் பிரதமர் ககுயி தனகா, அவரது தந்தையின் நண்பராக இருந்தார், இறுதிச் சடங்குக் குழுவின் தலைவராகப் பணியாற்றினார். தனது தந்தையின் பாரம்பரியத்தைத் தொடர ஒரு அரசியல்வாதியாக மாற இசிபாவை தனகா ஊக்குவித்தார்.
# நடுவர் மன்றம்

**நடுவர் மன்றம்** அல்லது **சான்றாயர்** (*Jury)*என்பது நீதிமன்றத்தின் பணியாளர்கள் அல்லாத சாதாரண மக்களின் குழுவாகும். நடுவர் மன்றத்தின் உறுப்பினர் *ஜூரி* என்று அழைக்கப்படுகிறார். ஒரு நடுவர் பாரபட்சமற்றவராக, நியாயமாக இருக்க வேண்டும் மற்றும் அவர்கள் எந்தப் பக்கத்தை எடுப்பார்கள் என்பதை முன்கூட்டியே தீர்மானிக்காமல் வழக்கின் இரு பக்கங்களையும் கேட்க வேண்டும். அவர்கள் நீதிமன்ற அறையில் குற்றம் சாட்டப்பட்டவர் அல்லது சாட்சியிடம் கேள்வி கேட்டு, பதிலைத் தீர்மானிக்கிறார்கள். ஒரு நபர் குற்றவாளியா அல்லது நிரபராதியா என்பதை நடுவர் மன்றத்தினர் தீர்மானிக்கிறார்கள்..  
குற்றம் நிரூபிக்கப்பட்டால், அந்த நபருக்கான தண்டனையைத் தீர்மானிப்பதற்கு ஒரு நடுவர் குழுவும் பொறுப்பாக இருக்கும். பொதுவாக நடுவர் மன்றத்தின் அனைத்து உறுப்பினர்களும் முடிவை ஏற்றுக்கொள்ள வேண்டும். சில சமயங்களில், ஒரு சில உறுப்பினர்கள் உடன்படவில்லையென்றாலும் நடுவர் மன்றம் முடிவெடுக்கலாம். இருப்பினும், நடுவர் மன்றத்திலும் பெரும்பான்மை இல்லாவிட்டால், வழக்கு முடிவு செய்யப்படாது.  
ஒரு நபர் மீது குற்றம் சாட்டப்பட்ட சட்டம் தவறு என்று நடுவர் மன்றத்தினர் நினைத்தால், அந்த நபரை விடுதலை செய்ய நடுவர் மன்றத்திற்கு அதிகாரம் உள்ளது..
# நடுவர் மன்றம்

## நாடுகள் வாரியாக ஜூரிகள்

### ஐக்கிய அமெரிக்கா

#### நடுவர் மன்றத்தினரின் (ஜூரிகளின்) வகைகள்

ஐக்கிய அமெரிக்க நாட்டில் 2 வகையான நடுவர் மன்றங்கள் உள்ளது.
- 6 முதல் 12 நடுவர்கள் கொண்ட விசாரணை நடுவர் மன்றம் ஒரு விசாரணையில் உண்மைகளைக் கண்டறியும்
- பெரிய நடுவர் மன்றங்களில் அரசுத்தரப்பு வழக்குரைஞரே நடுவராக (ஜூரி) இருப்பார்.
# படைவீடு (ஆயுதப்படைகள்)

**படைவீடு** (*Barracks*), இராணுவ ஆயுதப் படைவீரர்கள், துணை இராணுவப் படையினர் மற்றும் காவல் துறையினரின் குடியிருப்புகளும்; போர் ஆயுதங்களும், வெடி பொருட்களும், தளவாடங்களும், சமையல் பொருட்களும் கொண்ட வலுவான நிரந்தரக் கட்டிட அமைப்பாகும்.*பராக்கா சோல்ஜர்ஸ் டெண்ட்* எனும் இச்சொல் எசுப்பானியம் மொழியிலிருந்து ஆங்கிலம் மற்றும் பிரான்சிய மொழிகளில் 17ஆம் நூற்றாண்டில் உருவானது.  
பொதுமக்களில் இருந்து வீரர்களை பிரித்து, ஒழுக்கம், பயிற்சி மற்றும் படைவீரர் என்ற பெருமைகளை வலுப்படுத்துவதே படைவீட்டின் முக்கிய நோக்கமாகும். அவை "வீரர்களுக்கான ஒழுங்குமுறை தொழிற்சாலைகள்" என்று அழைக்கப்படுகின்றது.
# படைவீடு (ஆயுதப்படைகள்)

## இதனையும் காண்க

- பாசறை
# நிசாமி காஞ்சவி

**நிசாமி காஞ்சவி** (; அண். 1141 – 1209) என்பவர் ஓர் 12ஆம் நூற்றாண்டு முஸ்லீம் கவிஞர் ஆவார். இவரது இயற்பெயர் *சமாலதீன் அபு முகம்மது இலியாசு இப்னு யூசூப் இப்னு சக்கி* என்பதாகும். பாரசீக இலக்கியத்தில் நீடித்து நின்று எழுச்சியூட்டக் கூடிய படைப்புகளை படைத்த கவிஞர்களில் மிகச் சிறந்த காதல் கவிஞராக நிசாமி கருதப்படுகிறார். நீடித்து நின்று எழுச்சியூட்டக் கூடிய பாரசீகப் படைப்புகளுக்கு பேச்சு வழக்கு மற்றும் இயற்கை வலுவாப் பாணியை இவர் கொண்டு வந்தார். இவரது பாரம்பரியமானது ஆப்கானித்தான், அசர்பைசான் குடியரசு, ஈரான், குர்திசுத்தான் பகுதி மற்றும் தஜிகிஸ்தான் ஆகிய இடங்களில் பரவலாகப் போற்றப்படுகிறது. லைலா மற்றும் மஜ்னுன் கதையை இவரே பிரபலப்படுத்தினார்.
# கெமெனா ஆறு

**கெமெனா ஆறு** (மலாய்: *Sungai Kemena*; ஆங்கிலம்: *Kemena River*); மலேசியா, சரவாக் மாநிலத்தில் உள்ள ஓர் ஆறு ஆகும். இந்த ஆறு, சரவாக், பிந்துலு பிரிவின், செபாவு மாவட்டதை ஊடுருவிச் செல்கிறது. பின்னர் இறுதியாக, பிந்துலு மாநகரத்தின் துறைமுகப் பகுதியை அடைந்து தென்சீனக்கடலில் கலக்கிறது.  
செபாவு மாவட்டத்தின் உட்புறங்களில் கிடைக்கும் வெப்ப மண்டலக் காட்டு மரங்கள்; மற்றும் அங்குள்ள சுரங்கங்களில் உற்பத்தி செய்யப்படும் எண்ணெய்க் கனிமங்களைக் கொண்டு செல்லவும் இந்த ஆறு பயன்படுகிறது.
# கெமெனா ஆறு

## பொது

கெமெனா ஆற்றில் 728.56 மீட்டர் நீளம் கொண்ட பாலம் கட்டப்பட்டு வருகிறது. RM 74,893,670 ரிங்கிட் செலவில் கட்டப்படும் இந்தப் பாலம் திசம்பர் 2025 இறுதிக்குள் கட்டி முடிக்கத் திட்டமிடப்பட்டுள்ளது.  
2022-ஆம் ஆண்டில் தொடங்கப்பட்ட பாலக் கட்டுமானம் மிகவும் தாமதமான திட்டமாகக் கருதப்படுகிறது; மற்றும் அதன் திட்டமிடப்பட்ட நிறைவு மூன்று ஆண்டுகள் தாமதமானது.
# லூதியானா நகர மையம்

**லூதியானா நகர மையம்** (*Ludhiana City Centre*) பல கோடி ரூபாய் செலவில் கட்டுவதற்காக முன்மொழியப்பட்ட ஒரு திட்டமாகும். இப்போது இத்திட்டம் கைவிடப்பட்டுள்ளது. 2003 ஆம் ஆண்டில் இந்தியாவின் பஞ்சாப் மாநிலம் லூதியானாவில் உள்ள சாகீத்து பகத் சிங் நகரில் பகோவால் சாலைக்கு அருகில் இம்மையம் தொடங்கப்பட்டது. பேரங்காடிகள், உணவு விடுதி, அரங்கம், உரை மேடை, ஐந்து நட்சத்திர விடுதி ஆகிய ஐந்து கூறுகளை உள்ளடக்கியதாக இம்மையம் திட்டமிடப்பட்டது. 25 ஏக்கர் (100,000 சதுரமீட்டர்) பரப்பளவில் வணிக வளாகங்கள், 12 பல்திரையரங்குகள், குடியிருப்புகள் மற்றும் மகிழ்விடங்கள், உலங்கு வானூர்தி இறங்குமிடம், வாகனங்கள் நிறுத்துமிடம் ஆகியவற்றையும் பெற்றிருக்கும் வகையில் திட்டமிடப்பட்டது.  
பின்னர், இத்திட்டத்தில் பல கோடி ஊழல் நிகழ்ந்துள்ளது என்ற குற்றச்சாட்டுடன் பெரும் சர்ச்சையில் எழுந்தது. இப்போது அதன் கட்டுமானம் பஞ்சாப் உயர் நீதிமன்றத்தால் நிறுத்தப்பட்டுள்ளது.
# அஸ்கேலோன்

**அஸ்கேலான்** (*Ashkelon*), இஸ்ரேல் நாட்டின் 6 மாவட்டங்களில் ஒன்றான தெற்கு மாவட்டத்தின் தலைமையிட நகரம் ஆகும். இது டெல் அவீவ் நகரத்திற்கு தெற்கே 50 கிலோ மீட்டர் தொலைவிலும்; காசாக்கரைக்கு வடக்கே 13 கிலோ மீட்டர் தொலைவில் மத்தியதரைக் கடலை ஒட்டியுள்ளது.
# அஸ்கேலோன்

## மக்கள் தொகை பரம்பல்

47.8 சதுர கிலோ மீட்டர் (18.5 சதுர மைல்) பரப்பளவு கொண்ட அஸ்கேலான் நகரத்தின் 2011ஆம் ஆண்டின் மக்கள் தொகை 1,17,400 ஆக உள்ளது.  
இந்நகரத்தில் மிஸ்ராகி யூதர்கள், பிரித்தானிய யூதர்கள், தென்னாப்பிரிக்கா யூதர்கள் அதிகம் வாழ்கின்றனர். 1990களில் எத்தியோப்பிய யூதர்கள் மற்றும் உருசிய யூதர்கள் இந்நகரத்தில் குடி அமர்த்தப்பட்டனர்..
# அஸ்கேலோன்

## பொருளாதாரம்

அஸ்கோலான் நகரத்தில் பெட்ரோல் சுத்திகரிப்பு நிலையங்கள் மற்றும் கடல் நீரை நன்னீராக்கும் உலகின் பெரிய தொழிற்சாலைகள் அதிகம் கொண்டுள்ளது.  
1992ஆம் ஆண்டு முதல் இந்நகரத்தில் பீர் தொழிற்சாலைகள் இயங்குகிறது. 1968ஆம் ஆண்டு முதல் இந்நகரத்தில் கோக்கோ கோலா நிறுவனம் இயங்குகிறது.
# லுப்பார் ஆறு

**லுப்பார் ஆறு** (மலாய்: *Sungai Lupar*; ஆங்கிலம்: *Lupar River*); மலேசியா, சரவாக் மாநிலத்தில் உள்ள ஓர் ஆறு ஆகும். சரவாக், செரி அமான் பிரிவின், செபுயாவ் நகரத்தையும்; கம்போங் தெரிசோ கிராமத்தையும் *(Kampung Teriso)* ஊடுருவிச் செல்கிறது.  
கிலிங்கான் மலைத்தொடரில் *(Klinkang Range)* தொடங்கும் லுப்பார் ஆறு; இறுதியாக, தென்சீனக்கடலில் கலக்கிறது.  
275 கிலோமீட்டர்கள் நீளம் கொண்ட இந்த ஆறு, ராஜாங் ஆறு மற்றும் பாராம் ஆறு ஆகிய ஆறுகளுக்குப் பிறகு சரவாக்கில் மூன்றாவது நீளமான ஆறாகும்.
# லுப்பார் ஆறு

## பொது

லுப்பார் ஆற்றின் வழியில் அமைந்துள்ள குறிப்பிடத்தக்க குடியிருப்புகள்:
- செபுயாவ்
- சிமாங்காங்
- எங்கிலிலி
# லுப்பார் ஆறு

## முதலை தாக்குதல்கள்

லுப்பார் ஆறு, அதன் முதலைகளின் தாக்குதல்களுக்கு நன்கு அறியப்பட்டது. 2010-ஆம் ஆண்டுகளில், சரவாக்கின் 22.2% முதலைத் தாக்குதல்கள் லுப்பார் ஆற்றுப் படுகையில் பதிவாகியுள்ளன; இது மாநிலத்திலேயே அதிகமாகும்.}}
# ரேணு பாலா

**ரேணு பாலா** (***Renu Bala*)** (பிறப்பு 1980) இந்தியாவின் ஹரியானா மாநிலத்தைச் சேர்ந்த ஓர் இந்திய அரசியல்வாதியும் மற்றும் இந்திய தேசிய காங்கிரஸ் கட்சியின் உறுப்பினரும் ஆவார். இவர் ஹரியானா சட்டமன்ற உறுப்பினராக சடௌரா சட்டமன்றத் தொகுதியில் இருந்து தேர்ந்தெடுக்கப்பட்டார். இத்தொகுதி பட்டியல் சாதியினருக்கு ஒதுக்கப்பட்டுள்ளது. 2024 ஹரியானா சட்டப்பேரவைத் தேர்தலில் அதே தொகுதியில் போட்டியிட காங்கிரஸ் கட்சியால் அவர் மீண்டும் பரிந்துரைக்கப்பட்டார்.
# ரேணு பாலா

## ஆரம்பகால வாழ்க்கை மற்றும் கல்வி

ரேனு பாலா அரியானாவின் ஜகத்ரி பகுதியைச் சேர்ந்தவர். 12 ஆம் வகுப்பை முடித்த இவர் ஏப்ரல் 2001 இல் சண்டிகரில் உள்ள பஞ்சாப் பல்கலைக்கழகத்துடன் இணைந்த கல்லூரியில் பி. ஏ. முதலாமாண்டு படிக்கும்போது தனது படிப்பை பாதியிலேயே நிறுத்திக்கொண்டார் .
# ரேணு பாலா

## தொழில்

ரேனு பாலா 2019 அரியானா சட்டப்பேரவைத் தேர்தலில் சதௌரா சட்டமன்றத் தொகுதியில் இந்திய தேசிய காங்கிரஸ் கட்சியின் சார்பில் போட்டியிட்டு வெற்றி பெற்றார். 65,806 வாக்குகளைப் பெற்ற இவர் தன்னை எதிா்த்து போட்டியிட்ட பாரதிய ஜனதா கட்சியின் பல்வந்த் சிங்கை 17,020 வாக்குகள் வித்தியாசத்தில் தோற்கடித்தார்.
# இடையாற்றுமங்கலம் மாங்கலீசுவரர் கோயில்

**மாங்கலீசுவரர் கோயில்** என்பது இந்தியாவின் தமிழ்நாடு மாநிலத்தில் திருச்சிராப்பள்ளி மாவட்டத்தின் இடையாற்றுமங்கலம் பகுதியில் அமைந்துள்ள ஒரு சிவன் கோயில் ஆகும். இக்கோயிலின் மூலவர் மாங்கலீசுவரர் மற்றும் தாயார் மங்களாம்பிகை ஆவர்.
# இடையாற்றுமங்கலம் மாங்கலீசுவரர் கோயில்

## அமைவிடம்

கடல் மட்டத்திலிருந்து சுமார் 86.17 மீட்டர் உயரத்தில் என்ற புவியியல் ஆள்கூறுகள் கொண்டு, திருச்சிராப்பள்ளி - சிதம்பரம் நெடுஞ்சாலையில், வாளாடி புறநகர்ப் பகுதியிலிருந்து இலால்குடி செல்லும் வழியில் சுமார் 8 கி. மீ. தொலைவிலும், இலால்குடி தொடருந்து நிலையத்திலிருந்து 4 கி. மீ. தூரத்திலும் அமைந்துள்ள இடையாற்றுமங்கலம் பகுதியில் இக்கோயில் அமையப் பெற்றுள்ளது.
# இடையாற்றுமங்கலம் மாங்கலீசுவரர் கோயில்

## சிறப்புகள்

இக்கோயிலின் இறைவி தெற்குத் திசையை நோக்கியவாறு தனி சன்னதியில் வீற்றிருப்பது சிறப்பாகும். (வழக்கமாக கோவில்களில் இறைவி கிழக்குத் திசை நோக்கியே அருள்பாலிப்பார்). மேலும் நவக்கிரக சன்னதியின் அமைப்பும் சூரியன் மேற்குத் திசை நோக்கி எழுந்தருளும் அமைப்பில் நிறுவப்பட்டுள்ளதும் சிறப்பாகும்.
# இடையாற்றுமங்கலம் மாங்கலீசுவரர் கோயில்

## புராண முக்கியத்துவம்

மாங்கல்ய மகரிஷி என்பவர் இத்தலத்தில் சிவனை நோக்கி கடுந்தவம் புரிந்தார். அவருடைய தவத்தில் மகிழ்ந்த சிவன் அவருக்கு அருளினார். மேலும் இத்தலத்திலேயே கோயில் கொண்டு, பக்தர்களுக்கு மாங்கல்ய தோஷம் நீங்க அருளி, மாங்கல்ய ஈசுவரர் என்று போற்றப்பட்டு, பின்னர் பெயர் மருவி, மாங்கலீசுவரர் என்று அழைக்கப்பட்டு வருகிறார்.  
மாங்கல்ய மகரிஷி உத்தரம் நட்சத்திரத்தில் பிறந்தவர். அகத்தியர், வசிட்டர் மற்றும் பைரவ முனிவர் ஆகியோர் திருமணங்களில் மாங்கல்ய தாரண பூசைகள் நடத்தியவர். வானில் பறக்கும் மாங்கல்ய தேவதைகள் மற்றும் அட்சதை தேவதைகளுக்கு குருவாக விளங்குபவர் மாங்கல்ய மகரிஷி. உத்தரம் நட்சத்திரத்தன்று சூட்சும வடிவில் இக்கோயிலில் மாங்கலீசுவரரைப் பூசிப்பதாகக் கூறப்படுகிறது. இறைவன் அருளால் அவருடைய உள்ளங்கையில் தவ வலிமை உருவானது. எனவே, அவரும் பக்தர்களுக்கு அருளுவதால், இக்கோயிலில் அவருக்கும் சன்னதி உள்ளது. உத்தரம் நட்சத்திரத்தன்று மாங்கல்ய மங்கள வரம் நிறைந்திருப்பதாக ஐதீகம். எனவே, தெய்வத் திருமணங்கள் உத்தரம் நட்சத்திரத்தில், குறிப்பாக பங்குனி உத்தரம் அன்று நடைபெறுகின்றன.
# இடையாற்றுமங்கலம் மாங்கலீசுவரர் கோயில்

## திருவிழாக்கள்

மகா சிவராத்திரி, பங்குனி உத்தரம், நவராத்திரி, விநாயக சதுர்த்தி, திருக்கார்த்திகை, மார்கழி திருவாதிரை ஆகியவை இக்கோயிலில் நடைபெறும் முக்கிய திருவிழாக்களாகும்.
# இடையாற்றுமங்கலம் மாங்கலீசுவரர் கோயில்

## இதர தெய்வங்கள்

தட்சிணாமூர்த்தி, துர்க்கை, நடராசர், அர்த்தநாரீசுவரர், பிட்சாடனர், சண்டிகேசுவரர், பிரம்மா, விநாயகர், வள்ளி மற்றும் தேவசேனா சமேத சுப்பிரமணியர், நந்தி, மாங்கல்ய மகரிஷி, நவக்கிரகம் மற்றும் பைரவர் ஆகியோர் இக்கோயிலில் அருள்பாலிக்கின்றனர்.
# ராசிந்தர் சிங் சூன்

ராசிந்தர் சிங் சூன் **(*Rajinder Singh Joon*)** (பிறப்பு: ஆகத்து 15,1956) இந்தியாவின் அரியானா மாநிலத்தைச் சேர்ந்த அரசியல்வாதி ஆவார்.. இவர் சாஜ்ஜர் மாவட்டத்தில் உள்ள பகதூர்கட் சட்டமன்றத் தொகுதியின் உறுப்பினராக உள்ளார். இவர் இந்திய தேசிய காங்கிரஸைப் பிரதிநிதித்துவப்படுத்தி 2019 அரியானா சட்டமன்ற தேர்தலில் வெற்றி பெற்றார்..
# ராசிந்தர் சிங் சூன்

## ஆரம்பகால வாழ்க்கை மற்றும் கல்வி

இவர் அரியானாவின் பஹதுர்கரைச் சேர்ந்தவர். இவரது தந்தை சி. சூரஜ்மல் ஜூன் பஹதுர்கரின் முன்னாள் சட்டமன்ற உறுப்பினராக இருந்துள்ளார். 1977 ஆம் ஆண்டில் டெல்லி பல்கலைக்கழகத்துடன் இணைந்த தில்லி இந்து கல்லூரியில் பி. ஏ. பட்டம் பெற்றார்.
# ராசிந்தர் சிங் சூன்

## தொழில்

ராசிந்தர் சிங் 2019 அரியானா சட்டப்பேரவைத் தேர்தலில் இந்திய தேசிய காங்கிரசின் சார்பில் பகதூர்கட் சட்டமன்றத் தொகுதியில் போட்டியிட்டு வெற்றி பெற்றார். 55,825 வாக்குகளைப் பெற்ற இவர் தன்னை எதிர்த்துப் போட்டியிட்ட பாரதிய ஜனதா கட்சியைச் சேர்ந்த நரேஷ் கௌசிக்கை 15,491 வாக்குகள் வித்தியாசத்தில் தோற்கடித்தார்.
# ஓயா ஆறு

நகரம் வழியாகச் செல்லும் ஓயா ஆறு (2011)]]
**ஓயா ஆறு** (மலாய்: *Sungai Oya*; ஆங்கிலம்: *Oya River*); மலேசியா, சரவாக் மாநிலத்தில் உள்ள ஓர் ஆறு ஆகும். சரவாக், முக்கா பிரிவின், கிலிங்கான் மலைத்தொடரில் தொடங்கும் இந்த ஆறு, கோலா ஒயா கிராமத்தைச் சென்றடைந்த பின்னர், தென்சீனக்கடலில் கலக்கிறது.  
31 கிலோமீட்டர்கள் நீளம் கொண்ட இந்த ஆறு, 2,143.92<small><sup>2</sup></small> கி.மீ. வடிநிலப் பகுதியைக் கொண்டுள்ளது. இந்த ஆறுதான் முக்கா பிரிவில் மிக நீளமான ஆறாகும்.
# ஓயா ஆறு

## பொது

1861-ஆம் ஆண்டில் ஜேம்சு புரூக்கிற்கு வழங்கப்பட்டு சரவாக் ராஜாவின் ஒரு பகுதியாக மாறும் வரையில், இந்த ஆறு புரூணை பேரரசின் கட்டுப்பாட்டில் இருந்தது.  
இந்த ஆறு சுதாபாங் *(Stapang)*, தலாத் *(Dalat)* மற்றும் ஓயா ஆகிய சிறிய நகரங்கள் வழியாகப் பாய்ந்து செல்கிறது.
# ஓயா ஆறு

## நீர் கருங்குவளை

நீர்க் கருங்குவளையின் கட்டுப்பாடற்ற வளர்ச்சியினால் ஆற்றின் ஓட்டம் தடைபடுவது வழக்கமாக உள்ளது; மற்றும் நீர் தேங்குவதற்கும் காரணமாக அமைகின்றது. மேலும் பல பிரச்சனைகளை நீர்க் கருங்குவளைகள் ஏற்படுத்துகின்றன. அத்துடன் மீனவர்களும், படகு ஓட்டுநர்களும் தங்கள் படகுகளை இயக்குவதில் சிரமம் கொள்கின்றனர்.
# ஓயா ஆறு

## முதலை தாக்குதல்கள்

ஓயா ஆறு, அதன் முதலைகளின் தாக்குதல்களுக்கு நன்கு அறியப்பட்டது. குறிப்பாக ஆற்றின் கீழ் பகுதியில், உப்பு நீர் முதலைகளின் தாக்குதல்கள் அடிக்கடி நிகழ்வது உண்டு. இந்தத் தாக்குதல்களினால், ஓயா ஆற்றை நம்பி வாழும் மீனவர்கள் பெரும்பான்மையோர் பாதிக்கப் படுகின்றனர்.  
மார்ச் 2021-இல் சரவாக் வனக் கழகத்தின் *(Sarawak Forestry Corporation)* ஊழியர்களும்; மற்றும் அரச மலேசிய காவல் துறையினரும் இணைந்து நடத்திய கூட்டு நடவடிக்கையில்; 22 முதலைகள் அவர்களின் பார்வையில் பட்டதாகப் பதிவு செய்யப்பட்டு உள்ளது. அந்த நடவடிக்கையின் போது 4.5 மீட்டர் நீளமுள்ள ஒரு முதலையும் பிடிபட்டது.
# வாலேரியா டே பைவா

**வலேரியா கொரியா வாசு டே பைவா** (*Valeria Correa Vaz de Paiva*) பிரேசிலிய நாட்டு கணிதவியலாளர், தர்க்கவாதி மற்றும் கணினி விஞ்ஞானி ஆவார். இவரது பணி கணக்கீட்டிற்கான தர்க்கரீதியான அணுகுமுறைகள் பற்றிய ஆராய்ச்சியை உள்ளடக்கியது. குறிப்பாக வகைக் கோட்பாடு, அறிவு பிரதிநிதித்துவம், இயற்கை மொழி சொற்பொருள் மற்றும் அடித்தளங்கள் மற்றும் வகைக் கோட்பாட்டுகளில் கவனம் செலுத்தும் செயல்பாட்டு நிரலாக்கம் ஆகியவற்றைப் பயன்படுத்துகிறது.
# வாலேரியா டே பைவா

## கல்வி

டே பைவா 1982 ஆம் ஆண்டில் கணிதத்தில் இளங்கலை பட்டம் பெற்றார். 1984 ஆம் ஆண்டில் தூய இயற்கணிதத்தில் முதுகலைப் பட்டம் பெற்றார். 1988 ஆம் ஆண்டில் கேம்பிரிச்சு பல்கலைக்கழகத்தில் மார்ட்டின் கைலேண்டின் மேற்பார்வையின் கீழ் முனைவர் பட்டம் பெற்றார். தற்போது அறிவியல் மற்றும் தொழில்நுட்பத்தின் வரலாறு மற்றும் தத்துவத்திற்கான சர்வதேச ஒன்றியத்தின் அறிவியல் மற்றும் தொழில்நுட்பத்திற்கான தர்க்கம், முறை மற்றும் தத்துவப் பிரிவின் கவுன்சிலில் உள்ளார்.
# வாலேரியா டே பைவா

## கல்வி

### தேர்ந்தெடுக்கப்பட்ட வெளியீடுகள்

- வேதியியல், கம்ப்யூட்டிங் மற்றும் சமூக வலைப்பின்னல்களில் பயன்பாட்டு வகை கோட்பாடு. (பெய்சு, சோ, சிக்கலா மற்றும் ஒட்டெர் ஆகியோருடன். அமெரிக்க கணித சங்கத்தின் அறிவிப்புகள், தொகுதி. 69, எண் 2, பிப்ரவரி 2022.
- *உள்ளுணர்வு நேரியல் தர்க்கத்திற்கான கால ஒதுக்கீடு*. (பென்டன், பியர்மேன் மற்றும் கைலேண்டு) ஆகியோருடன். தொழில்நுட்ப அறிக்கை 262, கேம்பிரிச்சு பல்கலைக்கழக கணினி ஆய்வகம். ஆகத்து 1992.
- லைனல்சு. (J. M. E. கைலாண்டு) உடன் "ஓ குயி நோசு பாசு பென்சார்" சிறப்பு எண் தர்க்கவியல் "காடெர்னோசு துறை.
- நேரியல் தர்க்கத்தின் ஒரு டயலெக்டிகா போன்ற மாதிரி. பிரிவு கோட்பாடு மற்றும் கணினி அறிவியலின் செயல்முறைகளில், மான்செசுடர், இங்கிலாந்து, செப்டம்பர் 1989 ஆம் ஆண்டு. சுபிரிங்கர்-வெர்லாக் எல்என்சிஎசு 389 (டி. பிட், டி. ரைட்கார்டு, பி. டிப்சர், ஏ. பிட்சு மற்றும் ஏ. பொயிக்னே.
- டயலெக்டிகா பிரிவுகள். கணினி அறிவியல் மற்றும் தர்க்கவியல் பிரிவுகளில் புரோக், போல்டர், CO, 1987. சமகால கணிதம், தொகுதி 92, அமெரிக்க கணித சங்கம், 1989 (பதிப்புகள். சே. கிரே மற்றும் ஏ.சுகெட்ரோவ்)
# வாணாதிராயர்

வாணாதிராயர்கள் என்போர் பாண்டிய சாம்ராஜ்ஜியத்தில், குறு நில மன்னர்களாகவும், படைத்தலைவர்களாகவும், அமைச்சர்களாகவும் இருந்துள்ளனர். பாண்டியர்களின் வீழ்ச்சிக்குப் பின், விஜயநகர மற்றும் நாயக்க மன்னர்களுக்கு கீழும் அதிகாரத்துடன் ஆட்சி செய்தனர். மதுரை அழகர் கோவில் பகுதியில் தனி அரசாட்சி நடத்தி வந்த இவர்கள் வைணவ சமயத்தை பின்பற்றினார்கள்.  
மதுரை சுல்தானிய படையெழுச்சியின் காரணமாக பாண்டியருக்கு அடங்கிய சிற்றரசராக ஆட்சிபுரிந்த வாணாதிராயர், பாண்டியரை வென்று கைப்பற்றி பாண்டிய நாட்டினை ஆட்புரியலாயினார். பின்பு மதுரையினையும் அதனைச் சூழ்ந்த பகுதிகளையும் கைப்பற்றிக் கொண்டனர். பாண்டியர்களைச் ஸ்ரீவில்லிபுத்தூதூருக்குத் தெற்கே விரட்டினர். அழகர் கோவில் வெளிக் கோட்டை கி.பி. 14 - ஆம் நூற்றாண்டில் வாணாதிராயர் வழியினரால் கட்டப்பட்டது . இன்று இக்கோட்டை அழிவுற்ற நிலையில் காணப்படுகிறது.  
இவர்களைப் பற்றிய கல்வெட்டுகள், மதுரை, புதுக்கோட்டை, விருதுநகர், ராமநாதபுரம், சிவகங்கை உள்ளிட்ட மாவட்டங்களில் கிடைத்துள்ளன. வாணதிராயர் குலத்தைச் சேர்ந்த மன்னர் சுந்தரதோள் மகாவலி வாணதிராயர், கி.பி.15-ம் நூற்றாண்டில், அனகுறிச்சியில் பிராமணர்களுக்கு தானமாக சதுர்வேதிமங்கலம் அமைத்துக் கொடுத்துள்ளதைக் கல்வெட்டு தெரிவிக்கிறது.  
தமிழ்நாட்டில் மழவர், முத்தரையர், முனையதரையர், இருக்குவேள், வாணாதிராயர் , காலிங்கராயர் பல்வேறு பெயர்களைக் கொண்ட ஆற்றல்மிக்க குழுக்கள் குறுநில மன்னர்களாக சிறந்து விளங்கினார். அதில் வாணாதிராயர்கள் மாபலிச் சக்கரவர்த்தியின் வழியில் வந்தவர்கள் என்று தங்களைக் கூறிக்கொண்ட இவர்கள் மாவலி வாணாதிராயர் என்று தம்மை பெயரிட்டு அழைத்துக் கொண்டார்கள். கல்வெட்டுக்களில் இவர்களே வாணர் என்றும், பாணர் என்றும் மாறி மாறி அழைக்கப்பட்டிருக்கின்றனர்.  
10, 11-வது நூற்றாண்டுகளில் வெள்ளாற்றின் வடக்கிலுள்ள கில பாகங்களை “அரையர்" எனப்பட்ட சில தலைவர்கள் கைப்பற்றிக் கொண்டு ஆட்சி செலுத்தி வந்தனர். கருக்காக்குறிச்சிராயர், வாணாதிராயர் (வாணாதிராயன் கோட்டை), கடம்பராயர் (புல்வயல் அரசர்), ஆலங்குடி நாட்டு இரண்டு வகை அரையர்கள், அம்புகோயில் ஐந்து வீட்டரையர், இரும்பாலியரையராகிய கடாரத்தரையர், குலோத்துங்க சோழதரையர் (குன்றையூர் அரசர்) எனப்பல பிரிவுகள் இருந்தன. புதுக்கோட்டை வாணாதிராயர்க்கும் கார்காத்த வெள்ளாளர்க்கும் நடந்த சண்டையில் வீசங்கிநாட்டுக் கள்ளர்கள், வெள்ளாளர்களைச் சுரக்குடிவரையில் விரட்டிவிட்டு, எழு பிரபுக்களைச் சிறைப்பிடித்து வாணாதிராயர் முன் கொண்டுவந்து விட்டனர்.  
மாவலியார், வாணாதிராயர் என்னும் பட்டமுடையவர்கள் கள்ளர் மரபில் உள்ளனர்.
# வாணாதிராயர்

## இதனையும் காண்க

- சி. நாராயணன் வாணதிராயர்
# முறிகண்டி தொடருந்து நிலையம்

**முறிகண்டி தொடருந்து நிலையம்** என்பது இலங்கையின் வடக்கே முறிகண்டி நகரில் அமைந்துள்ள தொடருந்து நிலையம் ஆகும். இது இலங்கை அரசின் ரெயில்வே திணைக்களத்தின் நிருவாகத்தில் இயங்குகின்றது. வடக்குப் பாதையின் ஓர் அங்கமாக உள்ள இந்நிலையம் வடக்கையும் தலைநகர் கொழும்பையும் இணைக்கின்றது. பிரபலமான யாழ் தேவி சேவை இந்நிலையத்தினூடாக நடைபெறுகின்றது. ஈழப்போரின் போது இத்தொடருந்து நிலையம் ஏனைய வட மாகாணத் தொடருந்து நிலையங்களைப் போன்று சேதமடைந்ததால், 1990 மற்றும் 2013 ஆம் ஆண்டு வரை இந்த நிலையம் செயல்படவில்லை. பின்னர் 2009 இல் ஈழப்போர் முடிவடைந்ததை அடுத்து, வடக்குத் தொடருந்துப் பாதை முறிகண்டினூடாக ஓமந்தைக்கும் கிளிநொச்சிக்கும் இடையிலான வடக்குத் தொடருந்து பாதை செப்டம்பர் 14 2013 அன்று மீண்டும் செயல்படத் தொடங்கியது.
# நயீம் காசிம்

**நயீம் காசிம்** (*Naim Qassem*) (பிறப்பு:1953), லெபனான் நாட்டின் சியா இசுலாம் மத குருவும்; ஹிஸ்புல்லா அமைப்பின் துணை தலைமைப் பொதுச்செயலாளராக 1991 முதல் 28 அக்டோபர் 2024 முடிய பணியாற்றினார்.ஹிஸ்புல்லாவின் தலைமைப் பொதுச் செயலாளராக பணியாற்றிய அசன் நசுரல்லா இஸ்ரேலின் வான்படைத் தாக்குதலில் 27 செப்டம்பர் 2024 அன்று மறைந்த பிறகு, சூராக் குழு 29 அக்டோபர் 2024 அன்று நயீம் காசீமை ஹிஸ்புல்லாவின் தலைமைப் பொதுச்செயலளராக தேர்வு செய்தது.
# நயீம் காசிம்

## இளமை & கல்வி

தெற்கு லெபனான் பகுதியில் உள்ள நபாத்தியா ஆளுநரகத்தில் அமைந்த *கபார் பிலா* எனும் ஊரில் 1953ல் சியா இசுலாம் குடும்பத்தில் நயீம் காசிம் பிறந்தார். இவர் இசுலாமிய மார்க்கக் கல்வியையும்; வேதியியலில் இளநிலை பட்ட படிப்பை லெபனான் பல்கலைக்கழகத்தில் படித்தார்.
# நயீம் காசிம்

## படைப்புகள்

நயீம் காசிம் எழுதிய நூல்கள்:
- *Hezbollah: The Story from Within*.
# நயீம் காசிம்

## இதனையும் காண்க

- அப்பாஸ்-அல்-முசாவி
- அசன் நசுரல்லா
- அசீம் சபி அல்-தீன்
# ஓயா

**ஓயா** (மலாய் மொழி: *Bandar Oya*; ஆங்கிலம்: *Oya Town*) என்பது மலேசியா, சரவாக் மாநிலத்தில் முக்கா பிரிவு; முக்கா மாவட்டத்தில் அமைந்து உள்ள நகரமாகும்.  
இந்த நகரம், தென் சீனக் கடற்கரையில் ஓயா ஆற்றுக் கழிமுகத்திற்கு அருகில் அமைந்துள்ளது.  
இந்த நகரம், முக்கா பிரிவின் நிர்வாக நகரமான முக்கா நகரத்திற்கு மேற்கே ஏறக்குறைய 26 கிலோமீட்டர்கள் (16 மைல்கள்); சிபு நகரத்தில் இருந்து காரில் 184 கிலோமீட்டர்கள் (114 மைல்கள்) தொலைவில் உள்ளது. 2020-இல் ஓயா நகரத்தின் மக்கள் தொகை 6,027.
# ஓயா

## பொது

ஓயா நகரத்தின் மக்கள் தொகையில் பெரும்பாலோர் மெலனாவ் மக்கள் ஆவார்கள். ஓயா மக்களில் பெரும்பாலோர் மீனவர்களாகவும்; வேளாண்மைத் தொழிலாளர்களாகவும் உள்ளனர்.  
ஓயாவில் ஒரு மேல்நிலைப் பள்ளியும்; இரண்டு தொடக்க நிலைப் பள்ளிகளும் உள்ளன.
# அப்பாஸ்-அல்-முசாவி

**அப்பாஸ் அல்-முசாவி** (*Abbas al-Musawi*) (பிறப்பு:26 அக்டோபர் 1952 &ndash; 16 பிப்ரவரி 1992) லெபனான் நாட்டின் சியா இசுலாம் மத குருவும்; ஹிஸ்புல்லா அமைப்பின் தலைமைப் பொதுச் செயலாளரும் ஆவார். 1992ல் இஸ்ரேல் வான் படையின் துல்லியத் தாக்குதல்களால் கொல்லப்பட்டார்.
# அப்பாஸ்-அல்-முசாவி

## இளமை

கிழக்கு லெபனானில் உள்ள பெக்கா பள்ளத்தாக்கில் உள்ள அல்-நபி சயத் எனும் கிராமத்தில் சியா இசுலாம் குடும்பத்தில் 26 அக்டோபர் 1952 அன்று பிறந்தார்.ஈராக்கில் உள்ள நஜாப் நகரத்தில், ஈரான் குடியரசின் உயர் தலைவரான ரூகொல்லா கொமெய்னி இடம் எட்டு ஆண்டுகள் இசுலாமிய மார்க்க கல்வியைப் பயின்றார்.
# அப்பாஸ்-அல்-முசாவி

## செயற்பாடுகள்

1978ல் லெபனான் திரும்பி அப்பாஸ் அல்-முசாவி, சுபி அல்-துபைலி, அசன் நசுரல்லா மற்றும் அசீம் சபி அல்-தீன் ஆகியவருடன் இணைந்து லெபனான் வாழ் சியா இசுலாம் மக்களுக்காக ஹிஸ்புல்லா அமைப்பை நிறுவினார். இவர்1985 முதல் 1988 வரை ஹிஸ்புல்லா அமைப்பின் இராணுவப் பிரிவின் தலைவராக பதவி வகித்தார். பின்னர் மே 1991 முதல் இஸ்ரேலால் கொல்லப்படும் வரை 16 பிப்ரவரி 1992 முடிய ஹிஸ்புல்லா அமைப்பின் தலைமைப் பொதுச் செயலர் பதவி வகித்தார்.
# அப்பாஸ்-அல்-முசாவி

## கொல்லப்படல்

16 பிப்ரவரி 1992 அன்று தெற்கு லெபனான் பகுதியில் இருந்த அப்பாஸ் அல்-முசாவியை, இஸ்ரேல் வான் படையினரின் துல்லியத் தாக்குதலில் குண்டடிபட்டு இறந்தார்.
# அப்பாஸ்-அல்-முசாவி

## இதனையும் காண்க

- அசன் நசுரல்லா
- அசீம் சபி அல்-தீன்
- நயீம் காசிம்
# ஜாலாவார் மக்களவைத் தொகுதி

**ஜாலாவார் மக்களவைத் தொகுதி** (*Jhalawar Lok Sabha constituency*) என்பது 2008ஆம் ஆண்டு வரை மேற்கு இந்தியாவில் இராசத்தான் மாநிலத்தில் உள்ள ஒரு மக்களவைத் (நாடாளுமன்றம்) தொகுதியாக இருந்தது. 2008ஆம் ஆண்டு தொகுதி மறுவரையின் போது இது ஜாலாவர் பரான் மக்களவைத் தொகுதியாக மாறியது.
# ஜாலாவார் மக்களவைத் தொகுதி

## சட்டசபைத் தொகுதிகள்

ஜாலாவார் மக்களவைத் தொகுதியானது பின்வரும் எட்டுச் சட்டமன்றத் தொகுதிகளை உள்ளடக்கியது.  
1. கிசன்கஞ்ச்
1. அத்ரு
1. சாப்ரா
1. கான்பூர்
1. மனோகர் தானா
1. ஜால்ராபதன்
1. பிறவா
1. டாக்
# ஜாலாவார் மக்களவைத் தொகுதி

## பாராளுமன்ற உறுப்பினர்கள்

| முதலில் | 1952-57 | நேமி சந்திர காசுலிவால் | இந்திய தேசிய காங்கிரசு |
| --- | --- | --- | --- |
| இரண்டாவது | 1957-62 |  |  |
| மூன்றாவது | 1962-67 | பிரிஜ்ராஜ் சிங் |  |
| நான்காவது | 1967-71 | பாரதிய ஜனசங்கம் |  |
| ஐந்தாவது | 1971-77 |  |  |
| ஆறாவது | 1977-80 | சதுர்புஜ் | ஜனதா கட்சி |
| ஏழாவது | 1980-84 |  |  |
| எட்டாவது | 1984-89 | ஜுஜர் சிங் | இந்திய தேசிய காங்கிரசு |
| ஒன்பதாவது | 1989-91 | வசுந்தரா ராஜே சிந்தியா | பாரதிய ஜனதா கட்சி |
| பத்தாவது | 1991-96 |  |  |
| பதினொன்றாவது | 1996-98 |  |  |
| பன்னிரண்டாவது | 1998-99 |  |  |
| பதின்மூன்றாவது | 1999-04 |  |  |
| பதினான்காவது | 2004-09 | துசுயந்த் சிங் |  |  
- 2008 முதல்: *தொகுதி இல்லை*
*ஜாலாவார் பரான் மக்களவைத் தொகுதி பார்க்கவும்*
# ஜாலாவார் மக்களவைத் தொகுதி

## மேலும் பார்க்க

- ஜாலாவார் பரான் மக்களவைத் தொகுதி
- ஜாலாவார் மாவட்டம்
- நீக்கப்பட்ட மக்களவைத் தொகுதியின் பட்டியல்
# சுபி அல்-துபைலி

**சுபி அல்-துபைலி** (*Subhi al-Tufayli*) (பிறப்பு:1948) born 1948) லெபனான் நாட்டின் சியா இசுலாம் மத குருவும்; தெற்கு லெபனான் பகுதியில் 1982ஆம் ஆண்டில் ஹிஸ்புல்லா போராளிகள் அமைப்பை நிறுவனரும், அதன் முதல் தலைமைப் பொதுச்செயலாளரும் ஆவார். இவர் ஹிஸ்புல்லா அமைப்பில் 1991 வரை பதவி வகித்தார்.இவருக்கு உதவிட அப்பாஸ்-அல்-முசாவி மற்றும் அசன் நசுரல்லா இருந்தனர்.  
இவர் ஈராக் நாட்டின் நஜாப் நகரத்தில் இசுலாமிய மார்க்க கல்வியைப் பயின்றார். கல்வி முடித்து லெபனான் திரும்பிய சுபி அல்-துபைலி, அப்பாஸ்-அல்-முசாவி மற்றும் அசன் நசுரல்லாவுடன் இணைந்து, 1982ல் பெக்கா பள்ளத்தாக்கில் ஹிஸ்புல்லா அமைப்பை நிறுவி, அதன் முதல் தலைமைப் பொதுச் செயலாளர் பதவி வகித்தார்.  
1984ஆம் ஆண்டில் *லெபனான் பணயக்கைதிகள் நெருக்கடி*யின் போது, லெபனான் இராணுவம் நடத்திய துப்பாகிச் சூட்டில் சுபி அல்-துபைலி படுகாயம் அடைந்தார். எனவே ஹிஸ்புல்லாவின் தலைமைப் பொதுச் செயலர் பதவி அப்பாஸ்-அல்-முசாவிக்கு வழங்கப்பட்டது.
# சுபி அல்-துபைலி

## இதனையும் காண்க

- அப்பாஸ்-அல்-முசாவி
- அசன் நசுரல்லா
- அசீம் சபி அல்-தீன்
- நயீம் காசிம்
# விகார் மன்சில்

**விகார் மன்சில்** (Vikhar Manzil) தெலுங்கானா மாநிலத்தின் தலைநகரமான ஐதராபாத்தில் உள்ள அரண்மனையாகும். நெக்லசு சாலையில் சஞ்சீவய்யா பூங்காவை நோக்கி செல்லும் வழியில் இரயில் பாதையின் இடதுபுறத்தில் விகார் மன்சில் உள்ளது. இது பைகா பிரபு குடும்பமும் ஐதராபாத்து இராச்சியத்தின் ஆறாவது நிசாமின் முதல் பிரதம மந்திரியுமான சர் விகார்-உல்-உம்ராவின் மாளிகையாகும். ஊசைன் சாகர் ஏரியின் அழகான காட்சியினால் இவர் ஈர்க்கப்பட்டார். 1900 ஆம் ஆண்டில் இந்தோ-ஐரோப்பிய கட்டிடக்கலை பாணியில் இந்த அரண்மனையை வாங்கினார். முன்னதாக இந்த அரண்மனையில் ஒரு விருந்துக்காக இவர் அழைக்கப்பட்டிருந்தார்.  
சர் விகார்-உல்-உம்ரா இந்த மாளிகையில் வசிக்கவில்லை என்றாலும், இவருடைய மகன் நவாப் விலாயத் இயங் வாலி-உத்-தௌலா விகார் மன்சிலில் தங்கியிருந்தார். விகார் மன்சில் அதன் கட்டிடக்கலை அம்சங்களுக்காக பட்டியலிடப்பட்டுள்ளது.
# சிறந்த ஒப்பனையாளருக்கான தமிழக அரசின் திரைப்பட விருது

**சிறந்த ஒப்பனையாளருக்கான தமிழ்நாடு அரசு திரைப்பட விருது** (*Tamil Nadu State Film Award for Best Make-up Artist*) என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் பணியாற்றும் கலைஞர்களுக்கு வழங்கப்படும் திரைப்பட விருதுகளில் ஒன்றாகும்.
# சிறந்த ஒப்பனையாளருக்கான தமிழக அரசின் திரைப்பட விருது

## பட்டியல்

விருது பெற்றவர்களும், அவர்கள் விருது பெற்ற படங்களின் பட்டியல் இங்கே.
| 2015 | சபரி கிரிஷன் | *36 வயதினிலே*, *இறுதிச்சுற்று* |  |
| --- | --- | --- | --- |
| - | 2014 | பட்டணம் முகமது ரஷீத் | *காவியத் தலைவன்* |
| 2013 | ராஜேந்திரன் | *தசாவதாரம்* |  |
| 2007 | ராஜேந்திரன் | *பெரியார்* |  |
| 2006 |  |  |  |
| 2005 | அந்நியன் |  |  |
| 2004 |  |  |  |
| 2003 |  |  |  |
| 2002 | வி .பி. இராஜன் | *அன்பே சிவம்* |  |
| 2001 | நாகேஸ்வர ராவ் | *படையப்பா* |  |
| 1998 | ராஜு | *வீரம் வெளஞ்ச மண்ணு* |  |
| 1997 | சண்முகம் | *ஆஹா!* |  |
| 1996 | கே. எம். சரத்குமார் | *அவ்வை சண்முகி* | } |
# சவாய் மாதோபூர் மக்களவைத் தொகுதி

**சவாய் மாதோபூர் மக்களவைத் தொகுதி** (*Sawai Madhopur Lok Sabha constituency*) என்பது இந்திய நாடாளுமன்றத்தின் இராசத்தான் மாநிலத்தில் 2009ஆம் ஆண்டு தொகுதி மறுவரையின் போது நீக்கப்பட்ட மக்களவைத் தொகுதியாகும்.
# சவாய் மாதோபூர் மக்களவைத் தொகுதி

## மக்களவை உறுப்பினர்கள்

| 1952 | மாணிக் சந்த் ஜாதவ் | கிரிசிகர் லோக் கட்சி |
| --- | --- | --- |
| 1957 | ஜெகந்நாத் பகாடியா | இந்திய தேசிய காங்கிரசு |
| 1962 | கேசர் லால் | சுதந்திராக் கட்சி |
| 1967 | மேத்தா லால் மீனா |  |
| 1971 | சுட்டன் லால் மீனா | இந்திய தேசிய காங்கிரசு |
| 1977 | மேத்தா லால் பட்டேல் | ஜனதா கட்சி |
| 1980 | இராம் குமார் மீனா | இந்திய தேசிய காங்கிரசு |
| 1984 |  |  |
| 1989 | கிரோடி லால் மீனா | பாரதிய ஜனதா கட்சி |
| 1991 | குஞ்சி லால் மீனா |  |
| 1996 | உஷா மீனா | இந்திய தேசிய காங்கிரசு |
| 1998 |  |  |
| 1999 | ஜசுகவுர் மீனா | பாரதிய ஜனதா கட்சி |
| 2004 | நமோ நராயன் மீனா | இந்திய தேசிய காங்கிரசு |
| 2009 | } |  |
# சவாய் மாதோபூர் மக்களவைத் தொகுதி

## மேலும் பார்க்கவும்

- சவாய் மாதோபூர்
- மக்களவைத் தொகுதிகளின் பட்டியல்
- டோங்க்-சவாய் மாதோபூர் (லோக்சபா தொகுதி)
# ஐதராக்சி ஆந்திராக்குயினோன்

**ஐதராக்சி ஆந்திராக்குயினோன்கள்** (*Hydroxyanthraquinones*) என்பவை C<sub>12</sub>H<sub>8</sub>-<sub>n</sub>(OH)<sub>n</sub>(CO)<sub>2</sub> என்ற பொது மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மங்களாகும். வாய்ப்பாட்டிலுள்ள n ≥ 1 எண்ணிக்கையைக் குறிக்கும். ஏறக்குறைய அனைத்து ஐதராக்சி ஆந்திராக்குயினோன்களும் 9,10-ஆந்திராக்குயினோனின் வழிப்பெறுதிகளாகும்.
# ஐதராக்சி ஆந்திராக்குயினோன்

## மாற்றியன்கள்

ஐதராக்சி ஆந்திராக்குயினோன்கள் ஒரு தனித்தன்மை மோனோ ஐதராக்சி வழிப்பெறுதிகளின் ஒப்பீட்டு தெளிவின்மை ஆகும். பெரும்பாலான ஐதராக்சி ஆந்திராக்குயினோன்க இரண்டு அல்லது அதற்கு மேற்பட்ட ஐதராக்சி குழுக்களைக் கொண்டுள்ளன.
# ஐதராக்சி ஆந்திராக்குயினோன்

## ஈரைதராக்சி

ஈரைதராக்சி ஆந்திராக்குயினோன்கள் C<sub>12</sub>H<sub>6</sub>(OH)<sub>2</sub>(CO)<sub>2</sub> என்ற மூலக்கூற்று வாய்ப்பாட்டைக் கொண்டிருக்கும். அலிசரின் என்றழைக்கப்படும் சாயமான 1,2-ஈரைதராக்சி ஆந்திராக்குயினோன் மற்றும் குயினிசரின் ஆகியவை முக்கிய எடுத்துக்காட்டுகளாகும்.
# ஐதராக்சி ஆந்திராக்குயினோன்

## மூன்றைதராக்சி

மூன்றைதராக்சி ஆந்திராக்குயினோன்கள் C<sub>12</sub>H<sub>5</sub>(OH)<sub>3</sub>(CO)<sub>2</sub> என்ற மூலக்கூற்று வாய்ப்பாட்டைக் கொண்டிருக்கும். பர்புரின் என்றழைக்கப்படும் சாயமான 1,2,4-மூன்றைதராக்சி ஆந்திராக்குயினோன் இவ்வகைக்கு ஒரு முக்கிய எடுத்துக்காட்டாகும். இது இயற்கையாகத் தோன்றும் சிவப்பு/மஞ்சள் சாயமாகும்.
# ஐதராக்சி ஆந்திராக்குயினோன்

## நான்கைதராக்சி

நான்கைதராக்சி ஆந்திராக்குயினோன்கள் C<sub>12</sub>H<sub>4</sub>(OH)<sub>4</sub>(CO)<sub>2</sub> என்ற மூலக்கூற்று வாய்ப்பாட்டைக் கொண்டிருக்கும். குயினாலிசரின் என்றழைக்கப்படும் சாயமான 1,2,5,8-நான்கைதராக்சி ஆந்திராக்குயினோன் இவ்வகைக்கு ஒரு முக்கிய எடுத்துக்காட்டாகும்.
# ஐதராக்சி ஆந்திராக்குயினோன்

## ஆறைதராக்சி

ஆறைதராக்சி ஆந்திராக்குயினோன்கள் C<sub>12</sub>H<sub>2</sub>(OH)<sub>6</sub>(CO)<sub>2</sub> என்ற மூலக்கூற்று வாய்ப்பாட்டைக் கொண்டிருக்கும். ரூபிகலோல் என்றழைக்கப்படும் சாயமான 1,2,3,5,6,7-ஆறைதராக்சி-9,10-ஆந்திராக்குயினோன் இவ்வகைக்கு ஒரு முக்கிய எடுத்துக்காட்டாகும். இதுவும் இயற்கையில் தோன்றும் ஒரு சாயமாகும்.
# கார்த்திகா அங்கமுத்து

**கார்த்திகா அங்கமுத்து** (*Karthika Angamuthu*: பிறப்பு நவம்பர் 21,1999) தமிழ்நாட்டைச் சேர்ந்த ஒரு இந்திய தொழில்முறை கால்பந்து வீரர் ஆவார். இவர் இந்திய மகளிர் லீக்கிலும், இந்திய மகளிர் தேசிய கால்பந்து அணியிலும் கிழக்கு வங்காள அணிக்காக நடுக்கள வீரராக விளையாடுகிறார். சேது அணி மற்றும் ஒடிசா அணிக்காகவும் விளையாடியுள்ளார்.
# கார்த்திகா அங்கமுத்து

## வாழ்க்கை

கார்த்திகா தமிழ்நாட்டின் சேலம் மாவட்டத்தைச் சேர்ந்தவர். ஒரு நடுத்தர வர்க்க குடும்பத்தைச் சேர்ந்த இவரது பெற்றோர் பருத்தி ஆலை தொழிலாளர்களாக இருக்கின்றனர். இவர் தனது 15 வயதில் கால்பந்து விளையாடத் தொடங்கினார். ஆரம்பத்தில், பெற்றோர் தங்கள் மகளை வெளிமாநில பயணங்களுக்கு அனுப்ப தயங்கினர். ஆனால் பின்னர் இவரது வெற்றியைப் பார்த்த பிறகு இவரை ஊக்குவித்தனர்.
# கார்த்திகா அங்கமுத்து

## விளையாட்டு

2019 ஆம் ஆண்டில் கார்த்திகா ஹீரோ இந்திய மகளிர் லீக்கில் விளையாடத் தொடங்கினார். இதில் காட்டிய திறமையால் இவர் இந்திய தேசிய அணிக்கு தேர்ந்தெடுக்கப்பட்டார். திசம்பர் 2021 இல் வெனிசுலாவில் இந்தியாவின் மூத்தோர் அணியில் அறிமுகமானார். ஜனவரி 2022 இல், ஏஎஃப்சி மகளிர் ஆசிய கோப்பையில் விளையாட இந்திய அணியில் இவரது பெயர் இடம்பெற்றது. 2023ஆம் ஆண்டு மார்ச் மாதம், தாஷ்கந்துவில் உசுபெக்கிசுத்தானுக்கு எதிரான சர்வதேச நட்பு போட்டியில் விளையாடினார். ஏப்ரல் மாதத்தில், கிர்கிசுத்தானின் பிசுக்கெக்கில் நடந்த மகளிர் ஒலிம்பிக் தகுதி சுற்றில் விளையாடிய இந்திய அணியின் ஒரு பகுதியாக இருந்தார். பின்னர், சென்னையில் நேபாளத்திற்கு எதிராக இரண்டு நட்புப் போட்டிகளில் விளையாடினார். ஜூன் மாதம், பஞ்சாபின் அமிர்தசரசில் நடைபெற்ற மூதோர் மகளிர் தேசிய கால்பந்துப் போட்டியில் தமிழகத்திற்காக விளையாடினார்.
# பயானா மக்களவைத் தொகுதி

**பயானா மக்களவைத் தொகுதி** (*Bayana Lok Sabha constituency*) 2008 வரை மேற்கு இந்தியாவில் இராசத்தான் மாநிலத்தில் செயல்பாட்டிலிருந்த ஒரு மக்களவைத் (நாடாளுமன்ற) தொகுதி ஆகும். இந்தத் தொகுதி பட்டியல் சாதி வேட்பாளர்களுக்கு ஒதுக்கப்பட்டிருந்தது.
# பயானா மக்களவைத் தொகுதி

## சட்டசபைத் தொகுதிகள்

பயானா மக்களவைத் தொகுதி பின்வரும் எட்டுச் சட்டமன்றத் தொகுதிகளை உள்ளடக்கியிருந்தது.
| 73 | ருப்பாசு (ப.இ.) | பரத்பூர் |  |
| --- | --- | --- | --- |
| 74 | நாட்பாய் |  |  |
| 75 | வீர் (ப.இ.) |  |  |
| 76 | பயனா |  |  |
| 77 | ராஜகேரா | தோல்பூர் |  |
| 78 | தோல்பூர் |  |  |
| 79 | பாரி |  |  |
| 87 | மகாகுவா | தௌசா | } |